section_heading: Financiranje
paragraph_text: KHL Medveščak svoju financijsku opstojnost održava najvećim dijelom kroz brojne sponzorske ugovore. S obzirom na popularnost kluba sve više sponzora dolazi u klub. Grad Zagreb, odnosno Zagrebački športski savez nije sudjelovao u financiranju kluba u sezoni 2009./10. Iako službeno nije objavljeno, pretpostavljalo se da je budžet KHL Medveščaka oko milijun eura, što je recimo naspram Red Bull Salzburga, najbogatijeg kluba u EBEL-u, oko sedam puta manje. I u sljedećoj sezoni klub je imao gotovo jednak budžet i istovjetni način ostvarivanja prihoda.